CELEX: 31981D0083
Language: el
Date: 1981-01-20 00:00:00
Title: 81/83/ΕΚΑΧ: Απόφαση του Συμβουλίου της 20ής Ιανουαρίου 1981 περί ορισμού των αντιπροσωπευτικών οργανώσεων της Ελλάδας που καλούνται να συντάξουν καταλόγους υποψηφίων για τη συμβουλευτική επιτροπή της Ευρωπαϊκής Κοινότητας Άνθρακα και Χάλυβα

Avis juridique important

|

31981D0083

81/83/ΕΚΑΧ: Απόφαση του Συμβουλίου της 20ής Ιανουαρίου 1981 περί ορισμού των αντιπροσωπευτικών οργανώσεων της Ελλάδας που καλούνται να συντάξουν καταλόγους υποψηφίων για τη συμβουλευτική επιτροπή της Ευρωπαϊκής Κοινότητας Άνθρακα και Χάλυβα  

Επίσημη Εφημερίδα αριθ. L 058 της 05/03/1981 σ. 0028 - 0029 Φινλανδική ειδική έκδοση: Κεφάλαιο 1 τόμος 2 σ. 0011  Σουηδική ειδική έκδοση: Κεφάλαιο 1 τόμος 2 σ. 0011 

***** ΑΠΟΦΑΣΗ ΤΟΥ ΣΥΜΒΟΥΛΙΟΥ  της 20ής Ιανουαρίου 1981  περί ορισμού των αντιπροσωπευτικών οργανώσεων της Ελλάδος που καλούνται να συντάξουν καταλόγους υποψηφίων για τη Συμβουλευτική Επιτροπή της Ευρωπαϊκής Κοινότητος Άνθρακος και Χάλυβος  (81/83/ΕΚΑΧ)  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  το άρθρο 18 της συνθήκης περί ιδρύσεως της Ευρωπαϊκής Κοινότητος Άνθρακος και Χάλυβος,  Εκτιμώντας:  ότι, εν όψει της ανανεώσεως της Συμβουλευτικής Επιτροπής της ΕΚΑΧ για μια περίοδο δύο ετών, το Συμβούλιο όρισε τις αντιπροσωπευτικές οργανώσεις της Ελλάδος, με τις αποφάσεις του της 2ας Αυγούστου 1978 (1) και της 16ης Οκτωβρίου 1978 (2), όπως τροποποιήθηκαν από το σημείο XVI. 2 του παραρτήματος 1 της πράξεως προσχωρήσεως (3)·  ότι το Συμβούλιο διόρισε τα μέλη της Συμβουλευτικής Επιτροπής για την περίοδο από 16 Οκτωβρίου 1978 ως 15 Οκτωβρίου 1980 με την απόφασή του της 16ης Οκτωβρίου 1978 (4)·  ότι το Συμβούλιο όρισε τις οργανώσεις των παραγωγικών τάξεων και των εργαζομένων που αναφέρονται στο εδάφιο 3 του ανωτέρω άρθρου με την απόφασή του της 20ής Οκτωβρίου 1980 (5)·  ότι το Συμβούλιο διόρισε τα μέλη της Συμβουλευτικής Επιτροπής για την περίοδο από 25 Νοεμβρίου 1980 ως 24 Νοεμβρίου 1982 με την απόφασή του της 25ης Νοεμβρίου 1980 (6)·  ότι πρέπει να συμπληρωθεί, όσον αφορά την Ελλάδα, η απόφαση της 20ής Οκτωβρίου 1980 που αναφέρεται στο τρίτο ως άνω αιτιολογικό, με τον ορισμό δύο αντιπροσωπευτικών οργανώσεων της Ελλάδος που θα καλούνται να συντάξουν καταλόγους διπλής υποψηφιότητας για τον αριθμό των εδρών που τους αναλογούν, για να συμπληρωθεί η Συμβουλευτική Επιτροπή για την περίοδο που λήγει στις 24 Νοεμβρίου 1982,  ΑΠΟΦΑΣΙΖΕΙ:  Άρθρο μόνο  Ορίζονται οι αντιπροσωπευτικές οργανώσεις των παραγωγικών τάξεων και των εργαζομένων που αναφέρονται στον πίνακα που προσαρτάται στην παρούσα απόφαση για να συντάξουν καταλόγους υποψηφίων, σύμφωνα με τους οποίους θα διοριστούν, σε αριθμό ίσο με αυτόν που αναφέρεται στον ίδιο πίνακα για την καθεμία από τις ως άνω οργανώσεις, δύο Έλληνες μέλη της Συμβουλευτικής Επιτροπής της Ευρωπαϊκής Κοινότητος Άνθρακος και Χάλυβος.  Έγινε στις Βρυξέλλες, στις 20 Ιανουαρίου 1981.  Για το Συμβούλιο  Ο Πρόεδρος  Ch. A. van der KLAAUW  (1) ΕΕ αριθ. L 226 της 17. 8. 1978, σ. 20.  (2) ΕΕ αριθ. L 314 της 8. 11. 1978, σ. 5.  (3) ΕΕ αριθ. L 291 της 19. 11. 1979, σ. 113.  (4) ΕΕ αριθ. L 314 της 8. 11. 1978, σ. 6.  (5) ΕΕ αριθ. L 283 της 28. 10. 1980, σ. 28.  (6) ΕΕ αριθ. L 326 της 2. 12. 1980, σ. 20.  ΠΑΡΑΡΤΗΜΑ  1.2.3 //   //   //   // Χώρα   // Όνομα των οργανώσεων   // Αριθμός  εδρών  //   //   //   //   // 1. Οργάνωση των παραγωγικών τάξεων  //   // Ελλάς  // Σύνδεσμος Ελληνικών Βιομηχανιών  // 1 (1)  //   // 2. Οργανώσεις των εργαζομένων  //   // Ελλάς  // Γενική Συνομοσπονδία Εργατών Ελλάδος  // 1 (1)  //   //  //  (1) Ο συνολικός αριθμός της 3ης στήλης της αποφάσεως της 20ής Οκτωβρίου 1980 αυξάνεται σε 28.